
RAPORT DE SPECIALITATE
privind aprobarea proiectului „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”, cod SMIS 146275, finanțat prin POAT 2014-2020, precum și a Acordului de parteneriat, încheiat între UAT Municipiul Timișoara și Agenția pentru Dezvoltare Regională Vest, actualizat


Având în vedere Referatul de aprobare al proiectului de hotărâre  al Primarului Municipiului Timișoara și Proiectul de hotărâre privind aprobarea proiectului „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”, cod SMIS 146275,  precum și a Acordului de parteneriat, încheiat între Agenția pentru Dezvoltare Regională Vest și UAT Municipiul Timișoara, actualizat,
Facem următoarele precizări:

UAT Municipiul Timișoara, în calitate de partener 2, a depus în parteneriat cu Agenția pentru Dezvoltare Regională Vest, în calitate de lider de parteneriat, Proiectul „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură” în cadrul Programului Operațional Asistență Tehnică 2014-2020, pe Axa Prioritară 1 - Acțiunea 1.1.1”Asistență orizontală pentru beneficiarii fondurilor ESI și specifică pentru beneficiarii POAT, POIM,  și POC, inclusiv instruire pentru aceștia și pentru potențialii beneficiari FESI”. 
Scopul proiectului este acela de a elabora documentația tehnico-economică necesară proiectelor de investiții în domeniile mobilitate urbană, regenerare urbană, infrastructură și servicii publice de turism, inclusiv obiective de patrimoniu cu potențial turistic ce urmează a fi depuse la finanțare în perioada de programare 2021-2027 și anume:
- C9b. Inelul IV Vest: conexiunea Str. Gării – Bd. Dâmbovița;
- Regenerare urbană – Zona Piața Traian.

În acest sens, au fost adoptate:
Hotărârea Consiliului Local al Municipiului Timişoara nr. 322/06.08.2020 privind actualizarea Planului de Mobilitate Urbană Durabilă pentru Polul de Creștere Timișoara
și 
Hotărârea Consiliului Local al Municipiului Timişoara nr. 411din data de 21.09.2020 privind actualizarea listei de proiecte prevăzute în Strategia Integrată de Dezvoltare Urbană a Polului de Creştere Timişoara.

La data de 02.12.2020, ADR Vest ne-a informat, prin adresa înregistrată la Primăria Municipiului Timișoara cu nr. SC2020-28261/02.12.2020, că a transmis Cererea de finanțare către AM POAT prin sistemul MySMIS în vederea desfășurării procesului de Evaluare și Contractare.
La data de 16.09.2021, Ministerul Investițiilor și Proiectelor Europene a informat ADR Vest prin Notificarea nr. 89717/16.09.2021, privind rezultatul verificării conformității administrative și a eligibilității și a evaluării tehnico financiare a proiectului cod 1.1.151/cod MySMIS 146275, că Cererea de finanțare depusă a fost admisă în etapa de precontractare și că mai sunt necesare clarificări pentru a putea continua procesul de evaluare, selecție și contractare a cererii de finanțare. 
Astfel, pentru continuarea procesului de evaluare, selecție și contractare, este necesară transmiterea anexelor obligatorii la contractul de finanțare, solicitate de către AMPOAT prin adresa nr. 90791, înregistrată la Primăria Municipiului Timișoara cu nr. CDD2021-738/20.09.2021, și prin adresa de la ADR Vest înregistrată la Primăria Municipiului Timișoara cu nr. SC2021-26331/21.09.2021, care trebuie supuse aprobării Consiliului Local al Municipiului Timișoara, mai exact:
· Hotarârea Consiliului Local de aprobare a Proiectului și a contribuției proprii a Municipiului Timișoara la cheltuielile eligibile ale acestuia;
· Acordul de parteneriat, actualizat în conformitate cu Actul adițional nr. 1.

	În concluzie,  
PROPUNEM:
·  aprobarea proiectului cu titlul „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”, cod SMIS 146275, finanțat în cadrul Programului Operațional Asistență Tehnică 2014-2020, pe Axa Prioritară;
· aprobarea alocării din bugetul local a contribuției proprii a Municipiului Timișoara,   la cheltuielile eligibile  ale Proiectului, în cuantum de 39.942,60 lei;
· aprobarea Acordului de parteneriat încheiat între UAT Municipiul Timișoara și ADR Vest pentru depunerea și implementarea proiectului „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”, cod SMIS 146275, actualizat în conformitate cu ultima formă a bugetului proiectului, astfel cum este prevăzut în Anexa la hotărâre și care va face parte integrantă din aceasta.

Având în vedere prevederile legale expuse în prezentul raport şi  Ghidul General pentru Programului Operațional Asistență Tehnică 2014-2020, Axa Prioritară 1, apreciem că Proiectul de hotărâre privind aprobarea Proiectului „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură”, cod SMIS 146275, finanțat prin POAT 2014-2021, precum și a Acordului de parteneriat, încheiat între UAT Municipiul Timișoara și Agenția pentru Dezvoltare Regională Vest, actualizat, îndeplinește condițiile tehnice pentru a fi supus dezbaterii și aprobării plenului consiliului local.

